Kinderverkragter swaar gevonnisArgieffoto Kapt. Thulani Zwane, woordvoerder van die polisie, sê Mzothule Sizwe Gwala se vonnisse sal nie gelyklopend uitgedien word nie wat beteken dat hy 125 jaar tronkstraf sal uitdien. Gwala is daaraan skuldig bevind dat hy ŉ 10-jarige meisie op 8 Desember 2010 verkrag het. Die meisie het glo na ŉ winkel geloop toe Gwala haar voorgekeer, na sy huis gedwing en haar verkrag het. Die meisie het haar ouers van die voorval vertel en dit is by die polisie aangemeld. “Gedurende die ondersoek het die slagoffer beweer dat die verdagte haar reeds verskeie kere in aparte voorvalle verkrag het.” Hy het glo gedreig om haar te vermoor indien sy iemand van die verkragting sou vertel. Gwala is skuldig bevind op vyf aanklagte van verkragting.